-6-

1. ปัจจัยความเสี่ยง

  การดำเนินงานของธุรกิจขึ้นอยู่กับปัจจัยความเสี่ยงที่สำคัญ 2 ด้าน ได้แก่
  ปัจจัยความเสี่ยงภายนอก (External Risk)และปัจจัยความเสี่ยงของบริษัท (Corporate
  Risk)

1.1 ปัจจัยความเสี่ยงด้านภายนอก (External
Risk)ได้รับผลกระทบจากสภาวะตลาดภายในประเทศเปลี่ยนแปลงไปตามสภาพเศรษฐกิจการเมืองในประเทศไทยและต่างประเทศ
อันได้แก่สัญญานการชะลอตัวทางเศรษฐกิจของสหรัฐอเมริกาซึ่งส่งผลกระทบต่อเศรษฐกิจทั่วโลกความกังวลต่อการฟื้นตัวทางเศรษฐกิจของภูมิภาคเอเซียที่ดำเนินไปอย่างเชื่องช้าเริ่มมีสูงขึ้น
การอ่อนตัวของค่าเงินบาท การมีหนี้ที่ไม่ก่อให้เกิดรายได้(NPL)
และความล่าช้าในการดำเนินการปฏิรูปทางการเงิน อนึ่งราคาหุ้นของบริษัทฯ
เนื่องจากบริษัทฯได้จดทะเบียนกับตลาดหลักทรัพย์แห่งประเทศไทย ปัจจัยต่าง
ๆที่ส่งผลให้ตลาดหุ้นตกต่ำและความเชื่อมั่นของผู้บริโภคอยู่ในระดับที่ลดลงการขยายตัวของเศรษฐกิจ
ความผันผวนของอัตราแลกเปลี่ยน อัตราดอกเบี้ย ปัญหาการว่างงาน
ส่งผลกระทบโดยตรงต่อการใช้จ่ายและกำลังการซื้อของผู้บริโภคมีผลต่อยอดการขายของบริษัทฯลดลง

1.2 ปัจจัยความเสี่ยงจากร้านขายของชำหรือ โชห่วย (Grocery Store)
เป็นร้านค้าแบบดั้งเดิมได้ลดน้อยลงเนื่องจากจำนวนผู้ค้าปลีกต่างชาติรายใหม่ ๆ
ที่เพียบพร้อมด้วยประสบการณ์
เงินทุนและกลยุทธ์ระยะยาวได้ก้าวเข้าสู่วงการค้าปลีกไทยด้วยการซื้อหรือร่วมกิจการกับผู้ประกอบการท้องถิ่น
จำนวนผู้ค้าปลีกต่างชาติที่เพิ่มขึ้นนี้เป็นผู้ประกอบธุรกิจค้าปลีกระดับโลกที่จะนำประสบการณ์และความรู้ทางเทคโนโลยี่อันทันสมัยเข้ามาสู่ประเทศไทย
สภาพตลาดค้าปลีกของไทยในปัจจุบันนี้แสดงให้เห็นชัดเจนถึงสัญญาณการแข่งขันในรูปแบบของการพัฒนาในภาคธุรกิจนี้
การแข่งขันในช่วงเวลานี้เป็นไปในลักษณะที่ว่ารูปแบบการค้าที่ไร้ประสิทธิภาพจะถูกขจัดออกไป
และรูปแบบการค้าที่เปี่ยมด้วยประสิทธิภาพและวิสัยทัศน์เท่านั้นที่จะอยู่รอดได้
วิกฤตเศรษฐกิจในภูมิภาคเอเซียเริ่มมาตั้งแต่กลางปี 2540
นอกจากจะมีส่วนเร่งให้ผู้ประกอบการที่อ่อนแอถูกขจัดออกไปแล้วยังได้ส่งผลกระทบต่อผู้ประกอบการต่างชาติและผู้ร่วมลงทุนท้องถิ่นรายใหญ่
ๆ อีกด้วย
ผู้ค้าปลีกจำนวนมากต้องใช้วิธีการขายสินค้าโดยตัดราคาขายและกำไรลดลงอย่างต่ำมากเพื่อให้เกิดสภาพคล่องทางการเงินและสามารถแข่งขันได้ในตลาด
แต่ผู้ค้าปลีกหลายรายก็ไม่สามารถดำเนินกลยุทธ์การตัดราคาได้
ผู้ค้าปลีกบางรายต้องปิดกิจการลงหรือลดบทบาทในการดำเนินธุรกิจค้าปลีก
นับตั้งแต่การปิดตัวของร้านค้าเล็ก ๆ
ไปจนถึงการถอนตัวจากธุรกิจห้างสรรพสินค้าและธุรกิจค้าปลีกแบบชำระเงินสด
และบริการตนเองของผู้ประกอบการต่างชาติและผู้ประกอบการท้องถิ่นที่มีชื่อเสียง

1.3 ปัจจัยความเสี่ยงของบริษัท

(1) ความเสี่ยงด้านอัตราดอกเบี้ยและอัตราการแลกเปลี่ยน

    บริษัทฯ
    ไม่มีนโยบายในการประกอบธุรกรรมทางตราสารการเงินเพื่อการเก็งกำไรหรือเพื่อการค้า

    ความเสี่ยงเกี่ยวกับอัตราดอกเบี้ยเกิดจากการเปลี่ยนแปลงของอัตราดอกเบี้ยในตลาดซึ่งมีผลต่อผลการดำเนินงานและกระแสเงินสดโดยที่เงินฝากธนาคารรวมทั้งเงินเบิกเกินบัญชีและเงินกู้ยืมจากสถาบันการเงินได้ใช้อัตราดอกเบี้ยตามที่ธนาคารกำหนดเป็นส่วนใหญ่
    จึงมีความเสี่ยงในอัตราต่ำ

    -7-

    ความเสี่ยงจากอัตราแลกเปลี่ยน
    บริษัทฯมีความเสี่ยงจากความผันผวนของอัตราแลกเปลี่ยนในสกุลเงินตราต่างประเทศเนื่องจากมีลูกหนี้
    เจ้าหนี้ ที่เกิดจากการซื้อ ขาย ในสกุลเงินตราต่างประเทศ ซึ่งบริษัทฯ
    มิได้ทำสัญญาประกันความเสี่ยงไว้เป็นการล่วงหน้า

    ณ. วันที่ 31 ธันวาคม 2544 บริษัทฯมีเงินกู้ยืมระยะยาว จำนวน USD 0.9 ล้าน ซึ่งบริษัทฯ
    มิได้ทำสัญญาประกันความเสี่ยงไว้เป็นการล่วงหน้า

(2) ความเสี่ยงด้านสินเชื่อ

  บริษัทฯ มีนโยบายการให้สินเชื่ออย่างระมัดระวัง ซึ่งลูกหนี้การค้าส่วนใหญ่มีการติดต่อกันมา

เป็นเวลานานเป็นจำนวนมาก จึงไม่คาดว่าจะได้รับความเสียหายอย่างเป็นสาระสำคัญ

มูลค่ายุติธรรม เนื่องจากสินทรัพย์ทางการเงินส่วนใหญ่จัดเป็นระยะสั้น บริษัทฯเชื่อว่ามูลค่า

ยุติธรรมของสินทรัพย์และหนี้สินทางการเงินจึงไม่มีความแตกต่างอย่างเป็นสาระสำคัญกับมูลค่าทาง

บัญชี

1.4 ความเสี่ยงจากการใช้งบการเงิน

  สำหรับงบการเงินประจำปีสิ้นสุด 31 ธันวาคม 2544 ของบริษัทฯ
  ได้ผ่านการตรวจสอบผู้สอบบัญชีรับอนุญาติของ กบช. แต่ไม่ได้รับความเห็นชอบ กลต.
  ขอให้ท่านมีความประสงค์จะนำงบการเงินไปใช้ประกอบการพิจารณาได้โปรดใช้ดุลยพินิจในการใช้งบการเงินดังกล่าว
  อย่างไรก็ดีบริษัทได้สรรหาผู้สอบบัญชีรับอนุญาตรายใหม่ที่ได้รับความเห็นชอบจาก กลต.
  เพื่อทำการตรวจสอบงบการเงินไตรมาส1

  ประจำปี 2545 ของบริษัทฯเป็นที่เรียบร้อยแล้ว